Referat for Fællesmøde

Mandag den 25. januar 2016 kl. 20.00

**1. Valg af ordstyrer**

Maria, Hus 3 blev valgt.

**2. Referent og tonemestre**

Referent Henrik, Hus 3. Mødet gennemføres uden tonemester.

**3. Godkendelse af dagsorden** *(se s. 2)*

Nyt pkt. 4 tilføjet ellers godkendt.

**4. Rotteplage**

Der er konstateret rotter ved gården, de er synlige og aggressive. Brigitte har ringet til kommunen for at få dem til at gøre noget ved problemet. Opfølgning nødvendig.

Alternative løsninger for hønsehuset diskuteret. Forslag om at vi i en periode ikke har høns, Lene undersøger den mulighed.

Mikkel meldte sig til at hjælpe hønsegruppen med rottesikring. Peter vil gerne sætte sine 2 rottefælder op og evt. købe flere hvis de dur. Diskussion om årsagen til rotteproblemet. Forslag om at bekæmpe rotterne dér hvor de er i første omgang. Læg mærke til om der har været rotter i affaldsstativerne (hul i sækken).

Henstilling om at være opmærksom på ikke at tabe mad/efterladenskaber og til i en periode ikke at fodre fugle (frø falder ned og spises af rotterne).

**5. Godkendelse af referat**

Godkendt.

**5. Punkter til beslutning**.

**a) Mikkels forslag om at skifte arbejdsbord mellem fælleshusværksted og gårdværksted**

Det blev besluttet at flytte arbejdsbordet fra værkstedet til længen og den gamle høvlbænk (eller en ny) flyttes fra længen til værkstedet. I værkstedet etableres samtidig en plade som kan bruges til malearbejde m.m.

Mikkel tager initiativ til at konkretisere projektet m.h.p. at det kan indgå i kommende arbejdsweekend. Henrik og Christian tilbød at hjælpe.

**b) Køb af hjertestarter og placering v. Hanne Heegård/Nana**

Det blev besluttet at undersøge sagen nærmere af Lise, Ole og Hanne. Ole udarbejder en ansøgning til Trygfonden. Sagen tages op på et fællesmøde om fire måneder.

**6. Punkter til debat**

**a) 5-års plan/budget**

Grundig gennemgang af 5-års planen ved Helge. 5-års planen er til debat både ved dette og næste fællesmøde. Evt. forslag til ændringer i budgettet fremsendes til Helge, således at det kan indarbejdes i planen og komme med ud sammen med dagsordenen.

* **Fælleshustorvet projekt og budget 2016**

Jørgen orienterede kort. Budgettet passer.

* **Energnisterne projekt og budget 2016**

Lise orienterede om arbejdet med de alternative forslag. Henrik indgår i gruppen. Henrik foreslog etablering af masseovn i fælleshuset.

* **Indvendig fornyelse, Fæhus projekt og budget 2016**

Intet nyt, gruppen er på standby. Måske skal der gøres noget ved gulvet.

Torben foreslog lyddæmpende foranstaltninger.

* **Svellemur projekt og budget 2016**

Flemming orienterede om et etapeopdelt projekt. 1. etape kan gå i gang på næste arbejdsweekend, koster ca. 30.000 kr. Det samlede budget er passende. Flemming har købt en rendegraver, fantastisk. Trappeetapen koster ca. 65.000 kr.

* **Asfalt på P-plads og indkørsel Syd projekt og budget 2016.**

Jørgen tager kontakt til Asfalt-manden. Vedligeholdelsesgruppen indhenter 2 forslag.

**7. Nyt fra bestyrelsen, udvalg, interessegrupper og opfølgning på opgaver**

Nedsættelse af nyt gårdudvalg til erstatning for det gamle.

Bestyrelsen har peget på Dan, Kirstine og Arne, der har sagt ja til at danne et nyt gårdudvalg. Ole gjorde status på processen.

Flemming bidrager vedr. matrikuleringen og arealoverførslen. Kirstine indkalder til næste møde. Diskussion vedr. evt. hæftelser i gården (2 pantebreve) og hvad der skal gøres i tilfælde af modsætningsforhold mellem ejere (IS) og lejere. Bestyrelsen foreslog at der kan afholdes separate IS-møder. Flemming foreslog at vi starter med at få kommunens godkendelse og opfordrede til at alle ideer kommer på banen så hurtigt som muligt. Helge appellerede til den bredest mulige involvering i det videre arbejde, herunder også at involvere lejerne. Kim slog fast at ejerne ejer gården.

Alle ”gamle” gårdgrupper er hermed nedlagt.

**8. Eventuelt**

Hanne spurgte til kloaksystemets tilstand.

Kim gjorde status vedr. TV signalet.

Maria opfordrede til at huske at slukke lyset i TV rummet og andre steder hvor lyset ikke er med på hovedafbryderen i fælleshuset.

Ole inviterer at ”proppe” fælleshusgulvet den 5. – 6. marts.

Referent: Henrik, Hus 3